הראיון האישי נערך לכל הנערים והנערות שמיועדים לשירות ביטחון ומטרתו לבחון את מידת התאמתם של לתפקידים השונים, להכיר אותם וללמוד על אישיותם. בעבר הראיון נקרא "ראיון התאמה ללוחמה" והוא היה מיועד רק לבנים (ולבנות שהביעו נכונות לשרת בתפקידי לוחמה). כיום הראיון האישי נערך לכל הבנים ולכל הבנות שמיועדות לשירות צבאי ללא יוצא מן הכלל. הראיון נערך על ידי מאבחנת פסיכוטכנית ונמשך בין 20 דקות לשעה, בהתאם לתכנים שעולים בו. הציון בראיון האישי עשוי להשפיע על הקב''א שלכם וכן על שיבוצכם בתפקידים כאלה או אחרים ולכן מומלץ להגיע אליו מוכנים, נינוחים ומחויכים.ראיון אישי הוא שלב אשר כלל המועמדים לשירות ביטחון מחויבים לעבור כחלק משלבי הצו הראשון בלשכת הגיוס. הריאיון מועבר לכולם, ללא קשר לפרופיל הרפואי כך שגם מועמדות ומועמדים בעלי פרופיל נמוך שמיועדים לשירות עורפי מחויבים לעבור אותו. זהו מדד איכותני שמאפשר לצה''ל להכיר את המועמדים. והציון שניתן בראיון הוא חשוב במיוחד, בפרט עבור מועמדים שלא הצליחו לקבל ציון גבוה במבחנים הפסיכוטכניים.הראיון נערך עם מאבחנת פסיכוטכנית ובמסגרתו המועמדים יכולים לציין באיזה תפקיד הם מעוניינים לשרת, מהי מידת המוטיבציה שלהם להתגייס לצבא ועוד. מטרת השיחה היא להכיר את המועמדים לעומק, ללמוד על אופיים ועל אורח חייהם. במקרים שבהם מוצג קושי כלשהו מצד המלש"בים המאבחנות הפסיכטוכניות יציינו זאת בתיקם האישי והם יופנו להמשך טיפול אצל הגורמים הרלוונטים (מש"קית ת"ש, קב"ן ועוד). ראיון אישי הינו ראיון עומק חצי מובנה אשר נועד לאפשר למאבחנת ולצבא להכיר את המועמד. לרוב יישאלו שאלות כלליות הנוגעות לתחביביו, עולמו האישי של המועמד, ומידת המוטיבציה שלו לשירות צבאי בכלל ולשירות קרבי בפרט. שאלות אחרות יעסקו בהתנהלותו הלימודית ותפקודו במסגרות, יכולותיו החברתיות, מידת מודעותו העצמית, בגרותו, יכולת ההנהגה שלו, יכולות ארגון וסדר ויכולתו להתמודד עם סמכות כדוגמת הורה או מורה. במידה ועולים נושאים מורכבים יותר כדוגמת עבריינות, דיכאון או סמים, יישאל המועמד על נושאים אלה בהרחבה (ולכן הריאיון הוא רק חצי-מובנה – על נושאים מסוימים עשוי המועמד להישאל יותר).חשוב לציין שגם אם חלק מהשאלות יישמעו לכם שוליות, חסרות חשיבות ואף טיפשיות - יש להקדיש מחשבה ותשומת לב במתן התשובה ובמציאת דוגמאות שונות כתגובה לשאלות המאבחנת כי כל שאלה יכולה להיות קריטית בהשפעתה על ציונך.